Georg Boole
A számítógép megvalósításának elméleti alapjait Georg Boole (1815-1864) teremtette meg a logikai algebra (Boole-algebra) kidolgozásával 1847 és 1854 között.
Logikájának alaptétele: az igaz és hamis állításokon felépített kételemű algebra.

A logikai műveleteket leíró logikai változók két értéket vehetnek fel: az igaz és a hamis értéket. Jelölése: 0 – hamis, 1 – igaz. Alapelemei az operanduszok (amiken a műveleteket végezzük) és az operátorok (maguk a műveletek).
A műveletek függvényekként is felírhatók. Például a negáció, mely egy logikai érték ellentettjét adja meg (hamisra igazat, igazra hamist):
f (0)=1   f (1)=0
      
A függvényeket táblázatokkal is leírhatjuk. Ezeket igazságtáblának is nevezzük.    
