
3.	A számítógép belső memóriát tartalmaz.
A számítógép gyors működése következtében nincs lehetőség arra, hogy minden egyes lépés után ember avatkozzon be a számítás menetébe. Neumann egy belső memória kialakítását javasolta, amelyben a részeredmények tárolhatók, és így a gép egy bizonyos műveletsort automatikusan el tud végezni. A mai számítógépekben félvezető memóriát alkalmaznak, amelyek integrált áramköröket tartalmaznak.
4.	A tárolt program elve.
A programot megvalósító utasítások kifejezhetők számmal, azaz adatként kezelhetők. Ezek a belső memóriában tárolhatók, ugyanúgy, mint bármilyen más adat. Így a számítógép önállóan képes működni, hiszen az adatokat és az utasításokat is a memóriából veszi elő. Természetes ezek a memória más-más részében találhatók egy adott program futása közben.
5.	A számítógép legyen univerzális.
A számítógép különféle feladatainak elvégzéséhez nem kell speciális berendezéseket készíteni. Turing, angol matematikus matematikai logikai eszközökkel bizonyította be, hogy az olyan gép, amely el tud végezni néhány alapvető műveletet, elvileg bármilyen számítás elvégzésére is alkalmas.
