Magyarországhoz hasonlóan minden országnak van Internetes azonosítója, pl.:
.us	USA	
.se	Svédország	
.fr	Franciaország	
.hu	Magyarország	
.uk	Egyesült Királyság

előnyei:
•rendkívül gyors
•olcsó (amennyiben nem egy drága szolgáltatónál fizetjük elő)
•kényelmes: bármikor küldhető, s akkor fogadjuk, amikor a legalkalmasabb
•ugyanazt a levelet egyszerre több emberhez is el lehet küldeni, ugyanannyi munkával
•szövegek mellett adatok (hang, álló- és mozgókép, komplett adatbázis) is küldhetők

hátrányai:
•érzelmek kifejezésére kevésbé alkalmas, személyes jegyekre csak az írás stílusából lehet következtetni
•nem fogadható el hitelt érdemlő bizonyítéknak
•az e-mail címben bármilyen apró elírás hibához vezet, míg a hagyományos posta címeknél a postás esetleg tudja korrigálni a rossz címet.

Az elektronikus levelezés legnagyobb problémája a kéretlen üzleti célú levelek (spam-ek) számának növekedése. Ennek eredményeképp megtörténhet, hogy postaládánkat megnyitva rengeteg, mindenféle áru illetve szolgáltatás megvásárlására biztató levelet találunk, ismeretlen küldőktől. A problémát mindmáig nem sikerült megoldani, pedig az egyre katasztrofálisabb méreteket ölt – az elektronikus levelek több mint fele spam.

A másik problémát az Interneten terjedő vírusok jelentik, amelyek újabban legtöbbször e-mailen keresztül szaporodnak. A fertőzött levél, illetve csatolmányának megnyitásával a vírus aktiválódik, és rengeteg más, a számítógépen talált e-mail címre postázza magát.
