INFO Az információ új ismeretet jelent. Tehát valaminek az észlelését, megtudását jelenti, olyan valamiért, amit eddig nem észleltünk, vagy nem tudtunk. Az információ tehát viszonylagos (relatív), függ előzetes ismereteinktől is. Az információ forrását ADÓ-nak nevezzük. Üzenetét valamilyen jelkészlet jeleiből állítja össze. A jelek továbbításához valamilyen információhordozóra van szükség, amely az ún. információs csatornában fog haladni egészen a címzetthez, a vevőhöz. A csatornában való szállításhoz a kapott jeleket át kell alakítani, kódolni kell. A VEVŐ-nek ezért a kapott jeleket vissza kell alakítani az eredeti formájára –ez a dekódolás. 
Az információ elemi egysége: a bit.
Ha egy állításról megtudjuk, hogy igaz vagy hamis, az 1 bit információnak felel meg. (A kettes számrendszerben csak két számjegy van: 0 és 1.) Ezek a számjegyek éppen megfeleltethetők a hamis és az igaz állításoknak. 

ADAT: Az információt a számítógépben valamilyen jelsorozat formájában tárolni kell. Ezt a rögzített információt nevezzük adatnak. A rögzítés valamilyen tárolóeszközre vonatkozik: memória, háttértároló, stb.
A számítógépek az egyes karaktereket (betű, szám, írásjelek stb.) számok segítségével tárolja. Ez a már megismert kódolás. Manapság az ún. ASCII kódolást használják, amely minden karakterhez egy 1 byte-os számot rendel hozzá, így összesen 256 féle karaktert lehet használni. 
Az adat jellemzői: tartozik valakihez, valamihez (egyedhez); kifejez valamit az egyedről (a tulajdonságát).
Ezek alapján azt is mondhatjuk, hogy az információ értelmezett adat!

