2, Feladatai: 
*Rendszervezérlési feladatok: hardverelemek kezelése és működtetése
a) Processzor ütemezése: a CPU idejének szétosztása az egyes folyamatok között.
b) Megszakításvezérlés: a megszakításkérések elemzése és végrehajtása – megszakításokra azért van szükség, mert a számítógép tartalmaz olyan részeket, amelyek párhuzamosan is működtethetők (pl.: perifériák). Ezek a berendezések általában időigényes feladatokat látnak el, és többnyire csak indítást igényelnek a központi egységtől, végrehajtásukról az egyes intelligens vezérlők gondoskodnak. Ha a periféria végez a munkájával, visszajelez a processzornak. Ilyenkor a processzornak meg kell szakítania az éppen folyó munkáját. A processzor ilyenkor egy megszakítás-kezelő rutint hajt végre. A megszakítás-kezelő rutin indítása előtt menteni kell a processzor aktuális állapotát, hogy később folytatni tudja az eredeti munkáját. 
c) Operatív tár kezelése: az operatív tár elosztása, kezelése fontos feladata az operációs rendszernek. Gondoskodni kell a programok elhelyezéséről. Ha több program fut a memóriát meg kell közöttük osztani és biztosítani kell, hogy ezek a memóriaterületek védettek legyenek.
d) Perifériakezelés: az egyes perifériákkal való kapcsolattartás biztosítása. 
e) Adatkezelés: az állományok tárolása, nyilvántartása, illetve a rajtuk végzett műveletek támogatása (létrehozás, írás, olvasás stb.).

