Elektronikus levelezés

Elektronikus-posta, más néven e-mail. Elve hasonló a hagyományos postához, a levélküldés egy újfajta lehetősége. A számítógéppel megírt levelet a hálózat automatikusan továbbítani fogja.

A levél írásakor a következőket kell/lehet megadni:
•címzett				speciális formátummal kell megadni (lásd lentebb)	
•további címzett(ek)		aki(k) a levélből másolatot kap(nak), nem kötelező megadni
•további rejtett címzettek		ua. mint az előző, de ezek neveit az előzőek nem látják	
•csatolt adatok			a levélben elküldhető adatok (fénykép, hang vagy akár videó)
•tárgy				a levél tárgya	
•a levél tartalma			ide lehet írni magát a levelet	

Levélküldéshez számtalan program áll rendelkezésre, akár szöveges, akár grafikus formában. Néhány példa: Microsoft Outlook, Mozilla Thunderbird, pine. Manapság már a legtöbb operációs rendszer beépítve tartalmaz elektronikus levelezésre használható szoftvert.

A e-mail cím felépítése eltér a hagyományos postai cím formátumától, ennek ellenére egyszerűen képezhető, logikus felépítésű: pl. ab0001@delfin.unideb.hu értelmezése visszafelé történik

hu		Magyarország	
unideb		a Debreceni Egyetem	
delfin 		a DELFIN nevű számítógép	
@		ez a karakter csupán annyit jelent, hogy a számítógépet már meghatároztuk
		innentől a számítógépen lévő felhasználó (azaz a címzett) beazonosítása következik
ab0001		(a megadott számítógépen) ezen a néven elérhető felhasználó (címzett) neve	

