IP címek:
TCP/IP rendszerekben a hálózati kommunikáció alapja egy összeköttetés mentes, nem megbízható csomagtovábbító szolgálat, melynek szabályrendszerét Internet Protokoll (IP) foglalja össze. A rendszer tehát az IP protokoll szabályinak megfelelően csomagokat pumpál a hálózatba a csomagok további sorsával azonban nem törődik, nem kíséri figyelemmel, hogy rendszer megérkeznek-e. A protokoll az említett hiányosságok ellenére mégis igen hatékony. Összeköttetés-mentes tulajdonsága következtében igen gyors, mivel nem igényel időt a kommunikáció adminisztrálása. A  csomagok egymástól függetlenül mozognak (tartalmazzák a teljes forrás, és célcímet), nincs előre lefoglalt útvonal, a különböző csomagok különböző útvonalakon juthatnak el rendeltetési helyükre. Ennek következtében a hálózat rendkívül flexibilis, könnyen alkalmazkodik a torlódásokhoz, a hálózat egyes részeinek meghibásodásához, kieséséhez. A TCP protokoll eltér az IP-től, ez már számozza a csomagokat, időzítéseket és nyugtázásokat alkalmaz, minek eredményeként kiszűrhetők a csomagduplázódások, az elveszett adatok pedig újra elküldésre kerülnek.

