WWW

A rövidítés jelentése World-Wide Web, vagy egyszerűen Web.Hipertext-alapú, multimédia képességekkel rendelkező rendszer, általános információ lekérés-keresés eszköze. A hipertext szó a szövegben elhelyezett hivatkozások (internetes kapcsolatok, linkek) közvetlen elérésére utalnak.

A Web használatához szükség van egy böngésző (browser) programra. A legnépszerűbb böngészők: Microsoft Internet Explorer, Netscape, Opera. Ezeknek a programoknak a feladata a lekért információ megjelenítése, és a beágyazott multimédiás elemek “életre keltése”.

A dokumentumok közötti kapcsolatokat az Uniform Resource Locator-ok (URL) biztosítják. Az URL a böngésző programunk számára megadja az adott szövegrészhez (vagy képhez, hanghoz) az elérési utat és a letöltés módját.

Címzési mód:	protokoll://hostname/path/fájlnév
Három részből áll:


HOGY		HONNAN		MIT
Protokoll	Számítógép neve 	Dokumentum elérési útja
http://		www.unideb.hu/	index.html

 
Az URL első része megadja, hogy a forrás eléréséhez milyen protokollt használjunk. Néhány gyakran használt protokoll:
file:///		helyi állomány
ftp://		file transfer protocol
http://		hypertext transfer protocol
mms://		multimedia service

A weben elérhető információmennyiség mára akkorára duzzadt, hogy nem az információ hiánya a probléma, hanem annak megtalálása. Ezen segítenek a webes keresők, amelyek kulcsszavak alapján rendezik találati listába a minket érdeklő weboldalakat. Ilyen keresők pl. Google, Altavista. 
