SZÖVEGEGYSÉGEK
Dokumentumnak nevezünk egy teljes, összetartozó szövegállományt. Ezen belüli kisebb egység a fejezet. A fejezet bekezdésekből, más néven paragrafusokból áll. A paragrafusokon belüli egység a legkisebb formázható rész, a karakter 
*Karakter: a legkisebb egység, amely betű, számjegy vagy írásjel lehet. Speciális feladatú karakter a szóköz. Egy karakternek van típusa, stílusa, színe, soron belüli helyzete (alsó, felső index) egymástól való távolságuk (ritkított), mérete (kicsi, normál, nagy, óriás).
*Szó: a szöveg két szóköz közötti része.
*Mondat: két mondatlezáró írásjel közötti rész. A két jel többnyire a . ! ?. Kijelölhető egység, de karakterként kell formázni.
*Bekezdés: a szöveg két bekezdés végjel közötti része. Ezt általában az ENTER billentyű leütésével írhatjuk be a szövegbe. Az új sor kezdéséhez nem kell enter-t ütnünk, a szövegszerkesztők automatikusan nyitnak új sort, ha már több betű nem fér el az adott sorban. Gyakran van szükség új sor kezdésére a sor betelte előtt. Ezt a SHIFT + ENTER lenyomásával kérhetjük. Ez nem jelenti új bekezdés kérését.
*Fejezet: lehet egyetlen bekezdés, de a teljes dokumentum is. Akkor célszerű új fejezetet nyitni, ha annak jellemzői eltérnek a többi részétől, például más hasábszámú a szöveg, más a lapméret, margóbeállítás stb.
*Dokumentum: a teljes szöveg, a fenti részekből áll össze. 

