Egy táblázat oszlopokból és sorokból épül fel, az oszlopokat betűkkel, a sorokat számokkal szokás jelölni. 
Minden sor és oszlop metszéspontjában egy cella található, amelyre az oszlopának betű és a sorának szám jelével hivatkozhatunk. 
Típusok: Az EXCEL négyféle adatot tud rendezni: numerikus, szöveg, dátum és logikai típust. (szám, százalék, sorszám, pénznem, dátum vagy időpont, egyszerű szöveg, stb.) Írhatunk egy cellába más cellákra való hivatkozást, képletet vagy függvényt vagy ezekből alkotott kifejezést is. 
Több, nem feltételen összefüggően elhelyezkedő cellát együtt tartománynak nevezünk. (Megadása pl.: B3:G6 (így tudunk megadni ösz-szefüggő tartományt).)

AZ ABLAK FELÉPÍTÉSE:

CÍMSOR: az aktuális táblázat nevét tartalmazza.
MENÜSOR: ebben találhatók az excel parancsai.
ESZKÖZSOR: (toolbar) ikonok gyűjteménye. A gyakran használt parancsok egérrel való gyors elérését teszi lehetővé.
INFORMÁCIÓS SOR: az aktuális cellára vonatkozó információkat tartalmazza. 
MUNKATERÜLET: (sheet) ezen a területen dolgozhatunk a táblázatunkban. Új táblázat készítésekor egy üres, rácsos felületet kapunk. Azt a cellát, amelyiket kiválasztottuk adatbevitelre vagy valamilyen művelet elvégzésére, aktuális cellának nevezzük. Mindig csak egyetlen aktuális cella van.
ÁLLAPOTSOR: az éppen aktuális állapotról ad felvilágosítást.
AKTUÁLIS CELLA: Az a cella, amelyet kiválasztunk adatbevitelre vagy valamilyen művelet elvégzésére Egy cellára az őt tartalmazó sor és oszlop nevével hivatkozhatunk. 