NEUMANN JÁNOS: 1903-1957

Magyar-amerikai matematikus; halmazelmélet egzakt megalapozása; fizikai mennyiségek mérésének matematikai alapvetése; a „tiszta” kvantummechanikai állapotok fogalmának bevezetése; matematikai játékelmélet megalapozója; az operációkutatás tudományának egyik elindítója; sejtautomaták elve; az atomenergia felszabadítására vonatkozó elméleti feladatok megoldása, 
IAS GÉP 1952, első mai jellegű gép; kidolgozta a sejtautomaták elvét. Jelentős szerepe az atomenergia felszabadítására 1954-től tagja volt az USA atomenergia-bizottságának.
Léteznek nem N gépek, de a többség az.

1945 NEUMANN ELVEK:

1.	A számítógép legyen soros működésű. 
A gép az egyes utasításokat csak egyenként hajtja végre. Neumann abból indult ki, hogy az elektronikus számítógépek párhuzamos működésmód nélkül is elég gyorsak lesznek. A mai számítógépek többsége soros működésű, bár léteznek többprocesszoros számítógépek, amelyek képesek egy időben több részfeladatot is végrehajtani.
2.	A számítógép a kettes számrendszert használja, és legyen teljesen elektronikus.
A kettes számrendszert nagyon könnyű megvalósítani, elektronikus, úgynevezett kétállapotú áramkörökkel. Kezdetben a számítógépek elektroncsöveket tartalmaztak, ezek élettartama és megbízhatósága gyenge volt. Később tranzisztorokat alkalmaztak, amelyek mérete lényegesen kisebb, megbízhatósága sokkal jobb volt. A 60-as évektől nagybonyolultságú integrált áramköröket hoztak létre, amelyek kis méretben tartalmaznak nagyszámú félvezető alkatrészt, amikkel sok feladatot láthat el az áramkör.