A zajforrás jelváltást, az információ torzulását okozhatja. Például légköri zavarok, a telefon recsegése lehet az ebbéli értelemben vett zaj. z ábrát tanulmányozva gondoljunk az általunk is ismert rádiós, televíziós műsorszórásra, a telefonhálózatra. E modell alapján jut el otthonunkba a televízió műsor, hallgathatjuk meg a rádióban a napi híreket, küldhetünk táviratot ismerőseinknek a posta közreműködésével telexen vagy telefaxon, illetve személyi számítógép hálózaton információkat szerezhetünk különböző adatbankokból, élhetünk az elektronikus üzenetküldés lehetőségével, de foglalhatunk repülőjegyet is utazásainkhoz. A modellben az információ áramlása oda-vissza irányú lehet. A visszafelé irányuló információ az úgynevezett visszacsatolás, mely tudósít egy rendszer állapotáról. Nagyon egyszerű példái a visszacsatolásnak: Amikor a tanár felelteti a diákot, tájékozódik, információt kap arról, hogy mennyire volt hatékony a munkája, mennyire sajátította el a tanuló a tananyagot. Ha repülőjegyet kívánunk foglalni egy repülőjáratra, visszajelzést kapunk arról, hogy van-e szabad hely. Ha pedig telefonon folytatunk párbeszédet, szintén létrejön az információ egyenes irányú áramlása, illetve a visszacsatolás.
