INFORMATIKA: Az informatika az információ tudatos szerzésével; tárolásával; továbbításával; feldolgozásával; felhasználásával; az ezekhez szükséges eszközökkel, módszerekkel foglalkozik.
Önálló tudomány, léte egyidős az emberré válással, már az ősember életében is fontos volt az információ továbbadása az utódok számára, barlangrajz formájában.
Jelentősége egyre nő, mivel robbánszerűen nő az információ mennyisége. A nagy mennyiségű információ hatékony tárolása és feldolgozása igényli a korszerű elektronikai berendezéseket. Az információk egy részét közvetlenül – átalakítás nélkül felfoghatjuk – azaz természetes csatornákon keresztül.
ADÓ – CSATORNA - VEVŐ

KÓDOLÁS: A jeleknek az átalakítását, helyettesítési folyamatát kódolásnak nevezzük.
Azokat a tárgyakat, eszközöket, melyek az információt tárolni képesek, információhordozóknak nevezzük.
A kódolás szerepe: az információ gyors eljuttatása nagy távolságra; az információ titkosítása; megtévesztés; az információ tartalmának megőrzése; egyszerű, gyors, pontos azonosításra.
Az információs csatorna hibáit zajnak nevezzük. A zaj lehet lárma, sajtóhiba, a telefon sustorgó hangja stb. Ilyen a két adó adása keveredik. 




